धरानमा क्रसकन्ट्री साइक्लिङ
विश्व पर्यटन दिवसका अवसरमा भदौ ३१ मा धरानमा दोस्रो क्रसकन्ट्री साइक्लिङ प्रतियोगिता हुने भएको छ । धरानमा बिहीबार आयोजित पत्रकार सम्मेलनमा राष्ट्रिय साइक्लिङ संघले साइक्लिङ संघ सुनसरीको संयोजनमा प्रतियोगिता गर्ने जानकारी गराइएको थियो । 
धरान — विश्व पर्यटन दिवसका अवसरमा भदौ ३१ मा धरानमा दोस्रो क्रसकन्ट्री साइक्लिङ प्रतियोगिता हुने भएको छ । धरानमा बिहीबार आयोजित पत्रकार सम्मेलनमा राष्ट्रिय साइक्लिङ संघले साइक्लिङ संघ सुनसरीको संयोजनमा प्रतियोगिता गर्ने जानकारी गराइएको थियो । प्रतियोगितामा खुलातर्फ र १९ वर्ष उमेरको छुट्टै प्रतिस्पर्धा हुनेछ । दुवैतर्फ विजेताले ५० हजार, दोस्रोले ३० हजार र तेस्रो हुनेले २० हजार रुपैयाँ पुरस्कार प्राप्त गर्नेछन् । आयोजक संघका अध्यक्ष जीवन राईका अनुसार देशका करिब २ सय प्रतियोगीको सहभागिता हुनेछ । भारत र भुटानबाट पनि सहभागिता गराइने लक्ष्य छ । स्पर्धाको रुट धरान–१३ स्थित पञ्चकन्या मन्दिर र विजयपुर दरबार क्षेत्र तोकिएको आयोजकले जनायो । स्पर्धा साढे ४ किलोमिटर दूरीमा हुनेछ ।